Minangka punjering kagunan saha kabudayan, karaton punika papan ingkang trep lan subur kanggé nguri-uri tuwuh mekaring kabudayan Jawi. Punika jalaran karaton dados paugeraning gagrag kabudayan ingkang cumlorot nembus medal bètènging karaton. Mangkunagara IX inggih punika priyayi ingkang lantip anggènipun mbeksa bambangan. Bambangan punika paraga satriya alus ingkang tandhing kaliyan buta.